800 de cereri de negociere primite de CSALB în acest an; Ce beneficii au consumatorii bancari
De la începutul anului, consumatorii de servicii financiare au trimis către Centrul de Soluționare Alternativă a Litigiilor din domeniul Bancar (CSALB) peste 800 de cereri de negociere cu băncile, iar până acum au fost încheiate sau se află în negociere 150 de dosare, conform unui comunicat de presă. Acesta arată că propunerile conciliatorilor CSALB acceptate de părți includ mixuri de beneficii care vizează diminuări de datorii, ștergeri de penalități, restituiri de sume, închiderea cazurilor de executare silită sau a celor de dare în plată.